รัฐบาลไทย-ข่าวทำเนียบรัฐบาล-สช. เตรียมจัดงาน “วันการศึกษาเอกชนและมหกรรมการศึกษาเปิดโลกสู่ EEC”
วันจันทร์ที่ 4 กุมภาพันธ์ 2562
สช. เตรียมจัดงาน “วันการศึกษาเอกชนและมหกรรมการศึกษาเปิดโลกสู่ EEC”
กระทรวงศึกษาธิการ โดยสํานักงานคณะกรรมการส่งเสริมการศึกษาเอกชน (สช.) จัดงานแถลงข่าว“วันการศึกษาเอกชนและมหกรรมการศึกษาเปิดโลกสู่EEC”ภายใต้แนวคิด"การศึกษาเอกชนเสริมสร้างความมั่นคงมั่งคั่งยั่งยืน"
กระทรวงศึกษาธิการ โดยสํานักงานคณะกรรมการส่งเสริมการศึกษาเอกชน(สช.)จัดงานแถลงข่าว“วันการศึกษาเอกชนและมหกรรมการศึกษาเปิดโลกสู่EEC”ภายใต้แนวคิด"การศึกษาเอกชนเสริมสร้างความมั่นคงมั่งคั่งยั่งยืน"โดยมีนายอํานาจวิชยานุวัติรองปลัดกระทรวงศึกษาการและนายชลําอรรถธรรมเลขาธิการคณะกรรมการส่งเสริมการศึกษาเอกชนร่วมกันแถลงข่าวณห้องประชุมศาสตราจารย์หม่อมหลวงปิ่น มาลากุล ชั้น3อาคารรัชมังคลาภิเษก กระทรวงศึกษาการ(ศธ.)
นายอํานาจ วิชยานุวัติรองปลัดกระทรวงศึกษาการกล่าวว่าการจัดงาน"มหกรรมวันการศึกษาเอกชนประจําปีพ.ศ. 2562"ภายใต้แนวคิด"การศึกษาเอกชนเสริมสร้างความมั่นคงมั่งคั่งยั่งยืน"จะจัดขึ้นในวันที่10กุมภาพันธ์2562ณศูนย์ประชุมนานาชาตินงนุชพัทยาอําเภอสัตหีบจังหวัดชลบุรีมีวัตถุประสงค์สําคัญเพื่อให้ผู้บริหารครูโรงเรียนเอกชนได้แลกเปลี่ยนเรียนรู้ทางวิชาการและนวัตกรรมทางการศึกษาให้นักเรียนได้มีโอกาสแสดงความสามารถแลกเปลี่ยนเรียนรู้ระหว่างกันและพัฒนาทักษะเพิ่มศักยภาพของตนเองเป็นการยกระดับผลสัมฤทธิ์ทางการเรียนให้สูงขึ้นและเพื่อให้ผู้บริหารครูและบุคลากรทางการศึกษาเอกชนได้รับความรู้เกี่ยวกับนโยบายการบริหารจัดการศึกษาเอกชนเพื่อรองรับพื้นที่เขตพัฒนาพิเศษภาคตะวันออกพัฒนาเครือข่ายการจัดการศึกษาของโรงเรียนเอกชนในพื้นที่เขตพัฒนาพิเศษภาคตะวันออก
นายชลําอรรถธรรมเลขาธิการคณะกรรมการส่งเสริมการศึกษาเอกชนกล่าวว่าการจัดงานในปีนี้ เป็นการจัดงานวันการศึกษาเอกชนและมหกรรมการศึกษาเปิดโลกสู่EECในคราวเดียวกัน โดยมีประเด็นสําคัญคือการศึกษาในพื้นที่เขตพัฒนาเศรษฐกิจพิเศษภาคตะวันออก (Eastern Economic Corridor : EEC)สช.ได้พัฒนาโรงเรียนเอกชนต้นแบบในพื้นที่EEC3 จังหวัด คือ ชลบุรี ระยอง และฉะเชิงเทรา รวม 12 โรงเรียน โดยคัดเลือกโรงเรียนมาพัฒนาและขยายเครือข่ายความเป็นต้นแบบ ไปสู่โรงเรียนอื่น ๆ ใน 3 จังหวัด จึงใช้ชื่องานในครั้งนี้ว่า“วันการศึกษาเอกชนและมหกรรมการศึกษาในพื้นที่EEC”
ภายในงานได้จัดกิจกรรมที่น่าสนใจทั้งเชิงวิชาการ และนิทรรศการผลงานของโรงเรียน นักเรียนโรงเรียนเอกชนประกอบด้วย
1. การจัดนิทรรศการ กําหนดให้แบ่งเป็น 3 โซน
​(1) นิทรรศการเทิดพระเกียรติ (2) กิจกรรมและการแสดงนิทรรศการของโรงเรียนเอกชนประเภทต่างๆแสดงผลการดําเนินงานของกลุ่มโรงเรียนเอกชนในระบบ และโรงเรียนเอกชนนอกระบบ สําหรับในส่วนที่ (3) เป็นการจัดนิทรรศการการศึกษาในพื้นที่ EEC(Eastern Economic Corridor : EEC) ได้แก่ นิทรรศการเกี่ยวกับหลักสูตรต้นแบบ 24 หลักสูตร ซึ่งเป็นหลักสูตรอาชีพที่สอดคล้องกับการพัฒนาพื้นที่ EEC การจัดทํา Career path สําหรับนักเรียน และโรงเรียนต้นแบบ EEC นอกจากนี้ยังมี นิทรรศการของโรงเรียนเอกชนในภาคตะวันออกอีก 8 จังหวัด ร่วมด้วย
2. กิจกรรมเสวนาวิชาการ ในหัวข้อ “Education for the Future: Learn to be...” โดยมีวิทยากรผู้เชี่ยวชาญในด้านการศึกษาและการพัฒนาพื้นที่เศรษฐกิจภาคตะวันออก ร่วมการเสวนาในครั้งนี้
3. กิจกรรมประกวด แข่งขันทักษะของนักเรียน และมอบรางวัลเชิดชูเกียรติ ครู นักเรียน โรงเรียนเอกชน
ตัวอย่างของโรงเรียนต้นแบบในพื้นที่เศรษฐกิจภาคตะวันออก เช่น นิทรรศการของโรงเรียนสัตหีบซึ่งเป็นโรงเรียนที่ตั้งอยู่ในเขตกองทัพเรือมีเป้าหมายที่จะพัฒนาและยกระดับทักษะด้านภาษาต่างประเทศทักษะพื้นฐานทางวิชาชีพของนักเรียนและบุคลากรทางการศึกษาพัฒนาระบบเทคโนโลยีสารสนเทศให้มีพื้นฐานของการเป็นนวัตกรที่ดีในอนาคตนิทรรศการการพัฒนาหลักสูตรวิชาชีพระยะสั้นและคู่มือการนําหลักสูตรไปใช้ซึ่งสช.ได้ดําเนินการพัฒนาหลักสูตรนอกระบบให้มีคุณภาพได้มาตรฐานสามารถนําไปใช้จัดการเรียนการสอนตามหลักสูตรการศึกษาขั้นพื้นฐานและเทียบโอนผลการเรียนของโรงเรียนในระบบได้ ทักษะด้านอาชีพทั้งหมด24หลักสูตรถือเป็นมิติใหม่ในการบูรณาการการศึกษาในระบบและนอกระบบเข้าด้วยกันและนิทรรศการการพัฒนาระบบCareer Pathนักเรียนชั้นม.3ซึ่งภายหลังพิธีเปิดจะมีการลงนามMOUร่วมกันระหว่างสช.และสํานักงานคณะกรรมการการอาชีวศึกษา
ในส่วนของกิจกรรมการประกวดและแข่งขันภายในงานวันการศึกษาเอกชน แบ่งเป็น5กิจกรรมได้แก่การประกวดแข่งขันพูดภาษาอังกฤษการประกวดแข่งขันคิดเลขเร็วการประกวดแข่งขันเล่านิทานการประกวดแข่งขันกายบริหาร และการประกวดแข่งขันโต้วาที
นายชลําอรรถธรรม กล่าวต่อว่า ทิศทางการจัดการศึกษาโรงเรียนเอกชน จากนี้ มุ่งพัฒนา“โรงเรียนที่มีคุณภาพเท่านั้น”ขอให้สาธารณชนมั่นใจ ว่าโรงเรียนเอกชนเป็นโรงเรียนที่มีความเป็นอิสระในการบริหารและมีความคล่องตัวในการจัดการศึกษาให้มีคุณภาพ ซึ่งกระทรวงศึกษาธิการได้พยายามปรับปรุง ทบทวน กฎหมายที่เกี่ยวข้อง เพื่อให้โรงเรียนมีความคล่องตัว ในการจัดการศึกษามากยิ่งขึ้น โดยเชื่อได้ว่าศักยภาพของผู้บริหารและครูโรงเรียนเอกชน จะสามารถทําให้โรงเรียนเอกชนเป็นที่พึ่งของประชาชนในการเป็นโรงเรียนทางเลือกที่มีคุณภาพ
ขณะที่นายศุภเสฎฐ์ คณากูล นายกสมาคมคณะกรรมการประสานและส่งเสริมการศึกษาเอกชน และประธาน ปส.กช.จังหวัดนครราชสีมา กล่าวว่า การจัดงานวันการศึกษาเอกชนยังได้กําหนดจัดในส่วนภูมิภาคด้วย คือภาคเหนือจัดที่จังหวัดพิษณุโลก วันที่ 9-10 กุมภาพันธ์ 2562ภาคตะวันออกเฉียงเหนือจัดที่จังหวัดบุรีรัมย์ วันที่ 15-16 กุมภาพันธ์ 2562ภาคกลางจัดที่จังหวัดนครปฐม วันที่ 14 กุมภาพันธ์2562และภาคใต้จัดที่จังหวัดตรัง วันที่ 8-9 กุมภาพันธ์ 2562